Пасля смерці Івана Любанскага маёнтак Любань перайшоў да яго другога сына Яна (Івана), калежскага рэгістратара, прадвадзіцеля дваранства Ашмянскага павета. Вялікая спадчына Яна Любанскага па яго завяшчанню пасля смерці дзялілася наступным чынам: сыну Яўстафію – маёнтак Дубравы, Лошыца, урочышча Серабранкі і 80 дзесяцін зямлі ў горадзе Мінску, а сыну Аляксандру – у 1885 годзе адышлі маёнтак Любань, Тураўшчына і Яхімоўшчына, дзе на яго бровары ў 1906 – 1907 гадах працаваў памочнікам вінакура Янка Купала. Дарэчы, пасля смерці брата Яўстафія ў 1905 годзе, маёнтак Лошыца таксама перайшоў да Аляксандра.